Selma Loog
Selma Loog (1901 Pärnu – 1944) oli eesti kunstnik. Selma Loog lõpetas Pärnu Tütarlaste Gümnaasiumi 1921, seal töötanud kunstiõpetaja Konstantin Süvalo soovitusel astus kunstikooli Pallas 1922. aasta sügisel. Raske majanduslik olukord sundis teda aga õpinguid katkestama. Võimalus uuesti sisse astuda avanes alles 1931. aastal, ta õppis vaheaegadega 1931–1932 ja 1936–1937 Ado Vabbe maaliateljees. Lõpetas maali alal 1937. aastal. 1936/37. õppeaastal sai Tartu linna 150 krooni suuruse stipendiumi.